OzLabs/hebrew-wiki-articles huggingface dataset:
רשימת האוניות שטבעו בקרב יוטלנד

רשימת האוניות שטבעו בקרב יוטלנד היא רשימה של אוניות שאבדו במהלך קרב יוטלנד.

קרב זה נערך בין הצי הגדול של הצי המלכותי הבריטי לבין צי הים הפתוח של הצי הקיסרי הגרמני ב-31 במאי וב-1 ביוני 1916, במהלך מלחמת העולם הראשונה. הרשימה היא לפי סדר כרונולוגי של זמן הטביעה.
{| class="wikitable sortable"
!זמן הטביעה
!נזק עיקרי
!שם האונייה
!סוג
!אבדות בנפש
!שורדים
|-
|31 במאי 16:03
|קרב סיירות המערכה
| אינדפטיגבל
|סיירת מערכה
|1,017
|2 (1 שבוי)
|-
|31 במאי 16:25
|קרב סיירות המערכה
| קווין מרי
|סיירת מערכה
|1,266
|9 (2 שבויים)
|-
|31 במאי 17:30
|קרב סיירות המערכה
| נומאד
|משחתת
|8
|72 (1 שבוי)
|-
|31 במאי 17:30
|קרב סיירות המערכה
| נסטור
|משחתת
|6
|68 (1 שבוי)
|-
|31 במאי 17:30
|קרב סיירות המערכה
| V27
|טרפדת
|
|הצוות פונה
|-
|31 במאי 17:45
|קרב סיירות המערכה
| V29
|טרפדת
|33-43
|הצוות פונה
|-
|31 במאי 18:20
|קרב אוניות המערכה
| דיפנס
|סיירת משוריינת
|903
|אין
|-
|31 במאי 18:30
|קרב אוניות המערכה
| אינווינסיבל
|סיירת מערכה
|1,026
|6
|-
|31 במאי 19:02
|קרב אוניות המערכה
| שארק
|משחתת
|86
|6
|-
|31 במאי 19:30
|קרב אוניות המערכה
| S35
|טרפדת
|87
|אין
|-
|31 במאי 20:05
|קרב אוניות המערכה
| V48
|טרפדת
|90
|1
|-
|31 במאי 22:35
|קרב הלילה
| פראונלוב
|סיירת קלה
|320
|9
|-
|31 במאי 23:30
|קרב הלילה
| ארדנט
|משחתת
|78
|2
|-
|31 במאי 23:30
|קרב הלילה
| פורצ'ן
|משחתת
|67
|1
|-
|1 ביוני 00:00
|קרב הלילה
| בלאק פרינס
|סיירת משוריינת
|857
|אין
|-
|1 ביוני 02:00
|קרב הלילה
| ויסבאדן
|סיירת קלה
|589
|1
|-
|1 ביוני 02:05
|קרב הלילה
| טורביולנט
|משחתת
|90
|13 (1 שבוי)
|-
|1 ביוני 02:15
|קרב הלילה
| V4
|טרפדת
|18
|הצוות פונה
|-
|1 ביוני 02:45
|קרב הלילה
| טיפררי
|משחתת
|185
|12
|-
|1 ביוני 02:45
|קרב הלילה
| ליצו
|סיירת מערכה
|115
|הצוות פונה
|-
|1 ביוני 03:00
|קרב הלילה
| אלבינג
|סיירת קלה
|4
|הצוות פונה
|-
|1 ביוני 03:10
|קרב הלילה
| פומרן
|פרה-דרדנוט
|839
|אין
|-
|1 ביוני 04:25
|קרב הלילה
| רוסטוק
|סיירת קלה
|14
|הצוות פונה
|-
|1 ביוני 07:30
|קרב הלילה
| ספארוהוק
|משחתת
|6
|הצוות פונה
|-
|1 ביוני 08:25
|קרב סיירות המערכה
| ווריור
|סיירת משוריינת
|68
|הצוות פונה
|}

* השעה ביום לעומת "פעולה" עשויה להשתנות, מכיוון שספינות מסוימות ספגו את הנזק הקטלני שלהן במהלך פעולה אחת, אך צלעו למועד מאוחר יותר או אפילו לפעולה מאוחרת יותר.
* רוב האבדות בנפש הבריטיות הגיעו מכוח סיירות המערכה תת-אדמירל סר דייוויד ביטי, שאיבד את קווין מרי ואת אינדפטיגבל בדקות הפתיחה, ואת אינווינסיבל שעתיים לאחר מכן, עם אובדן של 3,309 מלחים.

== קישורים חיצוניים ==

* [https://www.jutlandcrewlists.org/ פרויקט רשימות הצוותים בקרב יוטלנד]
קטגוריה:קרב יוטלנד
*
הוגו קראפט

הוגו קראפט (בגרמנית: Hugo Kraft; 10 בפברואר 1866 – 15 בנובמבר 1925) היה ויצה-אדמירל של הצי הקיסרי הגרמני.

== ביוגרפיה ==
הוגו קראפט נולד ב-10 בפברואר 1866 בהמבורג והצטרף לצי הקיסרי הגרמני ב-16 באפריל 1883.<ref name="1a"></ref> ב-17 באפריל 1886 הוא הועלה לדרגת לויטננט צור זי, ב-25 במרץ 1890 לדרגת אובר-לויטננט צור זי, ב-19 באוגוסט 1896 לדרגת קפיטן-לויטננט, וב-8 באוקטובר 1902 לדרגת קורבטנקפיטן.<ref name="2a"></ref> בשנת 1888, הוא היה קצין פלוגה בפלגת המספנות השנייה (וילהלמסהאפן).

מספטמבר 1905 עד 30 בספטמבר 1907, היה מפקד הסיירת SMS ברלין. בתפקיד זה הועלה לדרגת פריגטנקפיטן ב-27 באפריל 1907. לאחר מכן שימש כראש מחלקה במטה האדמירליות של הצי עד מאי 1910. לאחר מכן הוא פיקד על הסיירת המשוריינת SMS שרנהורסט עד נובמבר 1911. מינואר 1911 עד מרץ 1911 הוא שימש בנוסף כמפקד שייטת הסיירות. <ref></ref> בתור קפיטן צור זי (דרגה אליה הועלה ב-13 באוקטובר 1908 <ref></ref> ), הוא פיקד על אוניית המערכה SMS וסטפאלן מ-17 באפריל 1912 עד 3 באוקטובר 1913.

ב-14 ביולי 1914, הוא הועלה לדרגת קונטר-אדמירל. ממרץ 1914 עד אפריל 1916, קראפט היה מנהל המספנה הראשי של המספנה בווילהלמסהאפן. לאחר מכן, הוא הועלה לדרגת ויצה-אדמירל ב-25 בנובמבר 1916 ומונה למנהל מחלקת המספנות במשרד הצי הקיסרי עד דצמבר 1917. בינואר/פברואר 1918 ושוב ביוני/יולי 1918 הוא היה סגן מפקד השייטת הרביעית. בינתיים הוא היה סגן מפקד השייטת השלישית באפריל/מאי 1918. באוגוסט 1918 הוא מונה למפקד השייטת השלישית. במהלך מרד המלחים בקיל בנובמבר 1918, הוא היה מפקד השייטת השלישית, שנחשבה למקור התסיסה העיקרי. קראפט עצר כמה מלחים ומסיקים, מה שתרם להסלמה של התסיסה.

הוא שוחרר מהצי ב-8 בינואר 1919 ומת בביתו בהמבורג ב-15 בנובמבר 1925.

== הערות שוליים ==

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1866
קטגוריה:גרמנים שנפטרו ב-1925
תופסת תחרותית

הלוגו של ליגת התופסת התחרותית העולמית
quad הזירה בא מתקיימת התחרות
הצ'ייס טאג או תופסת תחרותית הוא ספורט אתגרי המשלב בעצמו אלמנטים של אתלטיקה ופארקור ובעצם מהווה שלב הבא בהתפתחות שלו.

== World Chase Tag ==
 הוקם בשנת 2012 באנגליה על ידי כריסטיאן דיוו, לאחר שהוא שיחק עם ילדיו בחצר האחורית שלו וחפצים כמו כיסאות ושולחנות שהיו בחצר שלו היו למכשולים. הוא ואחיו פיתחו את הרעיון ותכננו את החוקים והמכשולים שישמשו את המשחק, ותוך כמה שנים ממפגשים חובבניים בהייד פארק שבלונדון זה הפך לתחרות בינלאומית שבא משתתפים טובי הפרקוריסטים ואלופי תחרויות הנינג'ה מרחבי העולם.

נכון לשנת 2023 הארגון מהווה את הליגה הראשונה ויחידה לתוספת תחרותית.

כדי להגיע לאליפות העולם צריך לעבור 3 שלבים.

הראשון הוא התחרות הארצית, השנייה היא יבשתית ורק לאחר מכן ניתן לקחת חלק באליפות העולם.

נכון להיום התקיימו כבר 5 אליפויות עולם ובאוקטובר 2023 אמורה להתקיים האליפות השישית שתעבור בלונדון.

זירת הצייסטאג היחידה הראשונה בישראל [https://dinivrey.com/DChase D-Chase]

הזירה הראשונה לצ'ייסטאג בישראל הוקמה בשנת 2023 בעיר חדרה, במתחם הספורטלנד שבכתובת פרנק 17, בהובלתו של אולג גוחמן, מתחרה באליפות העולם ב-2022. הזירה נבנתה בהתאם לסטנדרטים הבינלאומיים של World Chase Tag וכוללת מבנה מכשולים ייחודי המאפשר קיום תחרויות ואימונים מקצועיים. בזירה מתקיימים חוגים, אירועים ותחרויות באופן קבוע, והיא מציעה גם שעות פתוחות לאימון עצמי ואישי. הקמתה סימנה אבן דרך חשובה בפיתוח הענף בישראל, כשהיא הופכת את הספורט לנגיש יותר לקהל הרחב ותורמת לקידום נבחרת ישראל בזירה הבינלאומית.

== חוקים ==
בתחרות משתתפות שתי קבוצות של עד 6 שחקנים במשך 16 סבבים. בכל סבב, נכנס לזירה נציג אחד מכל קבוצה, אחד בתפקיד התופס ואחד בתפקיד הנמלט.

השחקנים מתחילים את הסיבוב בשני הקצוות של זירה בגודל 12 על 12 מטרים הידועה בשם "ה-quad". הזירה מלאה במכשולים שונים שהשחקנים יכולים לעבור מעליהם, מתחתיהם או ביניהם באמצעות פארקור. לתופס יש 20 שניות לתפוס את הנמלט בידיו. אם אחד השחקנים דורך מחוץ לזירה, הוא מפסיד בסבב. 

רק הקבוצה הנמלטת יכולה לזכות בנקודות. תפיסה של שחקן לא מזכה בנקודות ובמקום זאת הופכת את תפקידי הקבוצות כשהתופס הופך לנמלט בסבב הבא.

הימלטות מוצלחת מזכה את הקבוצה של הנמלט בנקודה, והנמלט ממשיך לברוח גם בסבב הבא.

השחקן שהפסיד מוחלף על ידי אחד מחברי הקבוצה שלו שהופך לתופס במקום.

בין כל סבב לסבב ישנה הפסקת מנוחה של 25 שניות.

הקבוצה שצברה את מירב הנקודות אחרי 16 סבבים מנצחת.

תיקו מוביל לשלב שובר שוויון בתחרות הכולל שני סבבי משחק נוספים בהשתתפות כל השחקנים, בכל אחד מהסבבים אחת הקבוצות היא התופסת והשניה הנמלטת. הקבוצה עם משך זמן הבריחה הארוך ביותר מנצחת.

אם גם שובר השוויון מסתיים בתיקו, ממשיכים לשני סבבים נוספים של שובר השוויון עד שאחת הקבוצות מנצחת.

== קישורים חיצוניים ==
* 

קטגוריה:ספורט אתגרי
דני מורביה

דני מורביה הוא פוליטיקאי ישראלי אשר כיהן כראש המועצה האזורית לכיש בין השנים 2004 ל-2024.

==ביוגרפיה==
מורביה הוא תושב מושב ניר חן. ב-2004 ניצח את ראש המועצה היוצא, אלי אוזן.

בינואר 2009 ניצח את זאב שלמה ברוב של 53%. בשל הבטחותיו במהלך מערכת הבחירות לפטור מארנונה לשטחי מרעה, בית המשפט ביטל את תוצאות הבחירות בדצמבר 2009 וקבע על קיום בחירות חוזרות. באפריל 2010 בית המשפט העליון ביטל את ההחלטה והשאיר את תצאות הבחירות על כנן.<ref></ref>

ב-2013 ניצח ברוב של 67%, ואחוז ההצבעה היה גבוה משמעותית מהממוצע הארצי - 80%.

ב-2018 ניצח את בועז שלמה ברוב של 66.55%.

לקראת הבחירות לרשויות המקומיות בישראל ב-2024 הודיע כי לא יתמודד לכהונה נוספת.

== הערות שוליים ==

קטגוריה:ראשי המועצה האזורית לכיש
קטגוריה:אנשי המושב
קטגוריה:בוגרי המכללה האקדמית בית ברל
קטגוריה:ישראלים שנולדו במאה ה-20
התחרות השווייצרית הגדולה של פיד"ה 2021

התחרות השווייצרית הגדולה של פיד"ה 2021 (באנגלית: FIDE Grand Swiss Tournament 2021) היא המהדורה השנייה של התחרות השווייצרית הגדולה של פיד"ה שהתקיימה בין 25 באוקטובר ל־8 בנובמבר 2021 בריגה, לטביה. התחרות היוותה תחרות העפלה לתחרות המועמדים 2022 ושני מועמדים הגיעו ממנה: המנצח עלי רזא פירוזג'א והמקום השני פביאנו קרואנה.

==פורמט==
התחרות שוחקה בשיטה השווייצרית ב־11 סיבובים. כאשר בכל משחק יש לכל מועמד 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60. ותוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שוברי השוויון הבאים (בסדר יורד):
# בוכהולץ 1-: ממוצע התוצאות של היריבים, לא כולל היריב עם התוצאה הנמוכה ביותר.
# בוכהולץ: ממוצע התוצאות כל היריבים.
# סונבורן-ברגר: סכום התוצאות של היריבים אותם ניצח + חצי מסכום התוצאות של היריבים איתם סיים בתיקו
# תוצאות המשחקים בין השחקנים בשוויון
# הגרלה

==משתתפים==
בתחרות תוכנן שישתתפו 114 שחמטאים, לפי הפירוט הבא:
# 100 שחמטאים העפילו על בסיס דירוג במהלך שנה מיולי 2020 ועד יוני 2021
# אלופת העולם לנשים – ג'ו ונג'ון
# 4 מועמדים יבשתיים, אחד מכל יבשת (אירופה, אסיה, אמריקה ואפריקה)
# 4 מתמודדים לפי החלטת נשיא פיד"ה
# 5 מתמודדים לפי החלטת המארגנים

באוגוסט 2021 פורסמה רשימה 100 השחמטאים על בסיס דירוג כולל 20 מחליפים. מספר שחמטאים החליטו שלא להשתתף, כולל 12 מ־20 המדורגים הראשונים. בספטמבר 2021 פורסמה רשימת 114 המשתתפים.

באוקטובר 2021 התפשטה מגפת הקורונה בלטביה, דבר שהוביל לסגר כללי במדינה. התחרות לא בוטלה או הוזזה, ולכן כשבוע לפני התחרות ביטלו מספר שחמטאים את השתתפותם, כולל 5 מ־10 השחמטאים מובילים: אלכסנדר גרישצ'וק, ריכרד רפורט, שחריאר ממדיארוב, היקארו נקמורה ווידיט גוג'ראתי. בעקבות זאת, התחרות התקיימה רק עם 108 שחמטאים.

==פרסים==
בתחרות חולקו פרסים בסך כולל של 425 אלף דולר לפי הפירוט הבא:
{| class="wikitable"
|-
! מיקום !! שווי הפרס (בדולרים) 
|-
| 1 || 70,000 
|-
| 2 || 50,000 
|-
| 3 || 40,000 
|-
| 4 || 35,000 
|-
| 5 || 30,000 
|-
| 6 || 25,000 
|-
| 7 || 20,000 
|-
| 8 || 17,000 
|-
| 9 || 14,000 
|-
| 10 || 11,500 
|-
| 11–15 || 8,000 כל אחד 
|-
| 16–20 || 5,000 כל אחד 
|-
| 21–25 || 3,000 כל אחד
|-
| 26–30 || 2,500 כל אחד
|-
| 31–40 || 2,000 כל אחד
|-
! סך הכול !! 425,000
|}

==תוצאות==
בתחרות זכה עלי רזא פירוזג'א לאחר שצבר 8 נקודות מתוך 11. פביאנו קרואנה וגריגורי אופרין (Григо́рий Опа́рин) סיימו עם 7.5 נקודות. קרואנה דורג שני בעקבות שובר השוויון הראשון (בוכהולץ 1-) בו קיבל 67 לעומת 63.5 של אופרין. 13 שחמטאים סיימו עם 7 נקודות.

בעקבות התוצאה פירוזג'א וקרואנה עלו לתחרות המועמדים 2022.

==קישורים חיצוניים==
* 
* [https://theweekinchess.com/chessnews/events/fide-grand-swiss-2021 תוצאות התחרות], באתר The Week in Chess

==הערות שוליים==

קטגוריה:תחרויות שחמט ב-2021
קטגוריה:אליפויות עולם בשחמט
קווינסי הוף

קווינסי הוף (בהולנדית: Quincy Hoeve; נולד ב-3 באפריל 2003 בקרלנדייק שבבונייר) הוא כדורגלן בוניירי המשחק בעמדת החלוץ בקבוצת פולנדם מליגת העל ההולנדית ובנבחרת בונייר.

== קריירת מועדונים ==
הוף גדל במחלקות הנוער של אתלטיקו טרה קורה, ספרטה רוטרדם, ז'יל ויסנטה ופולנדם. בשנת 2022 החל לשחק בקבוצת המילואים של פולנדם. ב-19 באוגוסט 2023 ערך את הופעת הבכורה שלו בקבוצה הראשונה של המועדון, בהפסד 4-1 לגו אהד איגלס במסגרת המחזור השני בליגת העל ההולנדית לעונת 2023/2024.

== קריירה בינלאומית ==
ב-3 ביוני 2022 ערך הוף את הופעת הבכורה שלו בנבחרת בונייר, בניצחון 4-1 על נבחרת איי טרקס וקייקוס במסגרת ליגת האומות של CONCACAF לעונת . ב-6 ביוני 2022 הבקיע את שער הבכורה שלו בנבחרת, בתיקו 2-2 נגד נבחרת סנט מארטן במסגרת אותו טורניר.

== קישורים חיצוניים ==

קטגוריה:כדורגלנים בוניירים
קטגוריה:חלוצי כדורגל בוניירים
קטגוריה:כדורגלני פולנדם
קטגוריה:כדורגלני נבחרת בונייר
קטגוריה:ילידי 2003
התחרות השווייצרית הגדולה של פיד"ה

ההתחרות השווייצרית הגדולה של פיד"ה (באנגלית: FIDE Grand Swiss Tournament) הוא טורניר שחמט בשיטה שווייצרית, המהווה חלק מסבב העפלה לאליפות העולם בשחמט.

== מהדורות ומנצחים ==
השחקנים שהעפילו לתחרות המועמדים מסומנים ברקע ירוק.
{|class="wikitable"
|-
!מהדורה
!עיר מארחת
!סה"כ פרסים
!סה"כ משתתפים
!style="background:#ffd700|מנצח
!style="background:#c0c0c0|מקום שני
!style="background:#cc9966|מקום שלישי
|-
| 2019 || || 433,000$ || 154 ||style="background:#ccffcc;"| ואנג האו || פביאנו קרואנה || קיריל אלקסיינקו (Кирилл Алексеенко)
|-
| 2021 || ריגה||425,000$ || 108 || style="background:#ccffcc;"| עלי רזא פירוזג'א ||style="background:#ccffcc;"| פביאנו קרואנה || גריגורי אופרין (Григо́рий Опа́рин)
|-
| 2023 || דאגלס|| 460,000$ || 114 || style="background:#ccffcc;"| וידיט גוג'ראתי || style="background:#ccffcc;"| היקארו נקמורה || 
|}

; נשים
במהדורת 2019 לא התקיימה תחרות נפרדת לנשים והזוכות לנשים היו הנשים המדורגות במקומות הגבוהים ביותר בתחרות הפתוחה: (מקום 83 הכללי), (מקום 85 הכללי) סיימו שתיהן עם 5.5 נקודות הריקה דורגה ראשונה בזכות שובר שוויון. החל משנת 2021 מתקיימת תחרות נשים נפרדת מהתחרות הפתוחה והיא מהווה קריטריון להשתתפות בתחרות המועמדות.
{|class="wikitable"
|-
!מהדורה
!עיר מארחת
!סה"כ פרסים
!סה"כ משתתפים
!style="background:#ffd700|מנצח
!style="background:#c0c0c0|מקום שני
!style="background:#cc9966|מקום שלישי
|-
| 2021 || ריגה|| 100,000$ || 50 || style="background:#ccffcc;"| || || 
|-
| 2023 || דאגלס|| 140,000$ || 50 || style="background:#ccffcc;"| || אנה מוזיצ'וק || style="background:#ccffcc;"| טאן ג'ונגיי
|}

==ראו גם==
* אליפות העולם בשחמט

==קישורים חיצוניים==
* 

==הערות שוליים==

קטגוריה:אליפויות עולם בשחמט
ליאור אשכול

ליאור אשכול (נולדה ב-1987) היא מנהלת ישראלית שכיהנה עד יולי 2024 כמנכ״לית חברת וולט.

== ביוגרפיה ==
אשכול גדלה ברמת השרון ושירתה כקצינה בחטיבת המחקר של חיל המודיעין. היא בעלת תואר ראשון בהנדסת תעשייה וניהול מאוניברסיטת תל אביב וב-2017 סיימה MBA במנהל עסקים באוניברסיטת הרווארד.

בשנים 2013–2015 שימשה כמנהלת מותג בחברת פרוקטר אנד גמבל.

בשנת 2016 עבדה כמנהלת מוצר בכירה באמזון במסגרת התמחות בלימודי ה-MBA.

בשנים 2017–2019 עבדה כראש תחום מוצרים גלובליים במטה חברת WeWork בניו יורק<ref></ref>.

בשנת 2020 עבדה כדירקטור מוצר בחברת Healthy.io .

בנובמבר 2020 מונתה אשכול למנכ"לית וולט ישראל. היא החליפה את אמרי גלאי שקודם לתפקיד ניהולי באירופה. בתקופת כהונתה גדלה החברה מכ-100 עובדים לכ-1,000 עובדים<ref>
</ref> ופעילות החברה התרחבה מגוש דן לכ-200 יישובים ומכסה כ-70% מהאוכלוסייה בישראל. כמו כן, בתקופתה התרחבה פעילות החברה מאספקת מזון ממסעדות בלבד למשלוחים מרשתות קמעונאיות בתחומי המזון, הפארם, האופנה ועוד.

ביולי 2024 סיימה את תפקיד המנכ"לית וקודמה לאחראית על הפעילות האסטרטגית בהנהלה העולמית.

== קישורים חיצוניים ==
* [https://www.linkedin.com/in/lior-eshkol-44109467/ ליאור אשכול], ברשת החברתית LinkedIn
* 
*[https://www.ice.co.il/40under40/2022/article/921863 ליאור אשכול] במדור "40 under40" לשנת 2022, אייס

== הערות שוליים ==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:ישראליות שנולדו ב-1987
קטגוריה:ישראלים שנולדו ב-1987
איבן בלינוב

איבן בלינוב (ברוסית: Иван Блинов; 8 ביוני 1944 – 5 בנובמבר 1872) קליגרף ומיניאטוריסט, שעבד בצורה המסורתית.

== ביוגרפיה ==
בלינוב נולד להורים בגלופופובצי, וכנער החל להעתיק כתבי יד עתיקים. בשנים 1905–1906 הוזמן על ידי מועצת העיר ניז'ני נובגורוד ללמוד כתיבת כתבי יד במנזר סולובצקי. בנוסף לכך למד גם כתיבת כתבי יד וקליגרפיה במוזיאונים ובספריות רוסיות שונות.

בשנים 1906–1909 הוא עבד בהוצאות הספרים של ה-Old Believers שהשתייכו ל-L.A. Malehonov, שם בלינוב פיקח על פרסום מספר ספרים חשובים והדפסות חוזרות. הוא עבד גם בעבודות פרטיות, ובין לקוחותיו היו בית רומנוב, המוזיאון ההיסטורי הרוסי ומוזיאון רומיאנצב. בשנת 1916 גויס בלינוב לבית חולים צבאי.<ref>Blinov (Pravoslavnaia entsiklopediia)</ref> בשנת 1919 הפך בלינוב לחבר במועצה המלומדים של המוזיאון ההיסטורי הרוסי.<ref>Gudkov, A. G. (2015). Ivan Gavrilovich Blinov, knizhnykh del master iz Gorodt͡sa [Ivan Gavrilovich Blinov, a book master from Gorodets] (in Russian). Kolomna: Liga.</ref>

בשנת 1925 נאלץ בלינוב לחזור לכפר הולדתו עקב נסיבות משפחתיות. בשנים 1920–1930 עבד בעבודות שונות, היה חבר בחווה שיתופית והמשיך לעבוד על כתבי יד דתיים כתחביב, תוך שהוא נותר תחת חשדות בממשלה החילונית החדשה.

בלינוב יצר כמעט 200 כתבי יד, רובם מכילים טקסטים דתיים שונים. הוא גם עבד על שימור של כמה כתבי יד חשובים. בנוסף לכך בלינוב ידוע כמאייר ספרים, גרפיקאי וצייר.

== גלריה ==
<gallery mode="packed" heights="230">
 File:Povest' o Savve Grudcine.jpg
File:Povest' o Petre i Fevronii Muromskikh.jpg
File:Буква С.jpg
File:Иллюстрация из рукописи «Повесть о Савве Грудцыне».jpg

</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1872
קטגוריה:נפטרים ב-1944
קהילת מבקשי דרך

קהילת מבקשי דרך היא קהילה של היהדות הרקונסטרוקציוניסטית שבסיסה הוא בבית כנסת בשכונת גבעת אורנים בירושלים. בשנת 1999 הצטרפה הקהילה לתנועה ליהדות מתקדמת בישראל.
==היסטוריה==
הקהילה נוסדה בשנת 1962 על ידי הרב יעקב כהן, תלמידו של הרב מרדכי קפלן (מייסד הזרם הרקונסטרוקציוניסטי ביהדות), הרב משה חיים ויילר, רחל ינאית בן-צבי ופעילים נוספים, כקהילה עצמאית הדוגלת בשוויוניות וגישה פתוחה ליהדות. תחילה נהגו חברי הקהילה להתפלל בבית־החלוצות ואחר כך באולם בית־הספר הגימנסיה העברית, שניהם בשכונת רחביה.

ביוני 1974 הקימה הקהילה קרן עזרה לתלמידים משכונות עוני, הלומדים בבית הספר התיכון ע"ש דנמרק בירושלים, לזכר האחים אדם וגדעון ויילר, בניו של הרב משה חיים ויילר כשנהרגו במלחמות ההתשה ויום כיפור.

בתחילת שנות ה-80 של המאה ה-20 הגיע מספר חברי הקהילה לכ-400 איש והיא ביקשה להקים לעצמה מבנה קבע. ראש העירייה טדי קולק הקצא קרקע בשכונת אורנים להקמת מבנה בית כנסת. עם זאת המועצה הדתית והרבנות הראשית סירבו להקצות תקציב להקמת המבנה מאחר שנשים משתתפות במניין ובעלייה לתורה שלה. רוב התקציב להקמת המבנה גויס מתרומות. בית הכנסת, כולל גם מרכז קהילתי וגן ילדים, הוא נחנך בשנת 1985 והוא נקרא "יד לבנינו", לזכר חברי הקהילה שנפלו במערכות ישראל.

בינואר 1985 עורר חבר הכנסת ממפלגת ש"ס, שמעון בן-שלמה סערה ציבורית, לאחר שאמר שצריך לסקול את חברי "קהילת מבקשי דרך". במיוחד התלונן על כך שהקהילה מעסיקה אישה כרב ואמר:.
==עקרונות ומנהגי הקהילה==
העיקרון המרכזי של הקהילה הוא שוויון בין כל החברים והחברות, אין לקהילה סמכות רוחנית עליונה. במקום זאת יש ועד פועל בן 18 חברים ובהם יושב ראש, סגנים וגזבר. עם זאת הקהילה ממנה רב כמנהל הקהילה. מתוך הוועד מתארגנות ועדות שונות, שאחת מהן היא ועדת תפילה, המציעה תיקונים בנוסח התפילה המקובל. בין השאר השמיטה הוועדה ברכות, שהיא סבורה שאינן רלוונטיות כיום, כמו: "ברוך שלא עשני אשה (במקום זאת: "ברוך שעשני כדמותו"), או: "ברוך שלא עשני גוי" (במקום זאת: "ברוך שעשני ישראל"). בנוסף הכנסת פיוט ספרותי לתפילות השבת, במסגרת התאמת הדת היהודית למציאות הישראלית העכשווית. אל ספר התפילה של הקהילה מצורף לקט פיוטים, הנקרא או מושר לאחר התפילה המסורתית. בלקט הזה, שכמה משיריו הולחנו ואף צעדו במצעדי הפזמונים, שירים בעלי תוכן דתי, הרלוונטי לרוח הקהילה, ביניהם משירי אברהם שלונסקי ולאה גולדברג.

הקהילה מקיימת שוויון מלא בין גברים ונשים היושבים ביחד בעת התפילה. נשים עולות לתורה וטקסי הבר\בת מצווה זהים לבנים ולבנות.

==קישורים חיצוניים==
* 
* 

==הערות שוליים==

קטגוריה:קהילות יהודיות בישראל
כריסטיאן נבארו

כריסטיאן לי נבארו (באנגלית: Christian Lee Navarro; נולד ב-21 באוגוסט 1991) הוא שחקן אמריקאי, הידוע בתפקידו בתור טוני פדילה בסדרה של נטפליקס "13 סיבות" <small>(2017–2020)</small>.<ref name="cast"></ref> <ref></ref> <ref></ref> 

== ביוגרפיה ==
נבארו נולד וגדל בברונקס, ניו יורק, ארצות הברית והוא ממוצא פורטו ריקני.

הוא החל לשחק ב-2005 בגיל 14. בתחילה, הוא נאלץ להילחם על עבודה. הוא כיכב בפרסומות ובסרטים בתקציב נמוך. סרטו הראשון היה Day of the Dead 2: Contagium. בשנת 2007, הוא הופיע בפרק אחד בסדרה "חוק וסדר: כוונה פלילית". ב-2009 הוא הופיע בתפקיד ג'ון ווייט בסרט "Run It". היו לו גם תפקידים בסדרות טלוויזיה שונות, כמו "שוטרים בדם", "מונית ברוקלין" ו"הרומן". נבארו המשיך להופיע בסדרות טלוויזיה שונות עד שקיבל תפקיד חוזר בסדרת הטלוויזיה "ויניל". 

הפריצה הגדולה שלו הגיעה ב-2017 כאשר קיבל את התפקיד של טוני פדילה בסדרה המקורית של נטפליקס "13 סיבות".<ref name="rys"></ref>

ב-2018 הופיע בתפקיד קורט בסרטה של מריאל הלר "האם אי פעם תסלחי לי?" בכיכובה של מליסה מקארתי. 

== פילמוגרפיה ==
=== קולנוע ===
{| class="wikitable sortable"
!שנה
! סרט
! תפקיד
!הערות
|-
| 2009
| Run It
| ג'ון ווייט
|
|-
| 2017
| בושוויק
| אדוארדו
|
|-
| 2018
| האם אי פעם תסלחי לי?
| קורט
|
|-
| 2022
| אור השטן
| האב דנטה
|
|-
|2023
|The List

|ג'ייק
|
|}

=== טלוויזיה ===
{| class="wikitable sortable"
!שנה
! סדרה
! תפקיד
! הערות
|-
| 2007
| חוק וסדר: כוונה פלילית
| פאקו מנדוזה
| פרק: "Senseless"
|-
| 2013
| שוטרים בדם
| חייל מס' 1
| פרק: "To Protect and Serve"
|-
| rowspan="2" | 2014
| Taxi Brooklyn
| המלצר בובי
| פרק: "Double Identity"
|-
| הרומן
| ג'ד
| פרק: "108"
|-
| 2015
| רוזווד
| קרלוס גומז
| פרק: "Pilot"
|-
| rowspan="2" | 2016
| ויניל
| חורחה
| 4 פרקים
|-
| הקרצייה 
| סיידקיק
| פרק: "Pilot"
|-
| 2017–2020
| 13 סיבות
| אנטוניו "טוני" פדילה
| תפקיד ראשי (4 עונות); 49 פרקים
|-
| rowspan="2" | 2022
| חוק וסדר: מדור מיוחד
| קרלוס גוזמן
| פרק: "Burning With Rage Forever"
|-
|CSI: לאס וגאס
|לותר קנאל
|פרק: "In Harm's Way"
|-
|2022–2023
|Critical Role
|פרידה / ריגלי רינקון
|סדרת רשת; 9 פרקים<ref></ref> <ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1991
סאל קומבדי

סאל קומבדי (בצרפתית: Saël Kumbedi; נולד ב-26 במרץ 2005) הוא כדורגלן צרפתי המשחק כמגן ימני באולימפיק ליון מליגת העל הצרפתית.

==קריירה==
קומבדי גדל במחלקת הנוער של לה האבר וערך את הופעת הבכורה שלו בקבוצה הבוגרת בנובמבר 2021 במשחק הגביע הצרפתי. במרץ 2022 ערך את הופעת הבכורה שלו בליגה הצרפתית השנייה והפך לשחקן הצעיר ביותר שמקבל כרטיס אדום בתולדות הליגה.

בעונת 2022/2023 כבר הפך לשחקן קבע בקבוצה הבוגרת של לה האבר. ב-31 באוגוסט 2022 חתם קומבדי באולימפיק ליון מהליגה הראשונה תמורת מיליון אירו.<ref></ref> באפריל 2023 האריך את חוזהו בליון עד 2027.
==נבחרת לאומית==
קומבדי זומן לסגל נבחרת צרפת עד גיל 17 ואף זכה עמה באליפות אירופה עד גיל 17 ב-2022 כשהבקיע צמד במשחק הגמר.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני לה האבר
קטגוריה:כדורגלני אולימפיק ליון
קטגוריה:צרפתים שנולדו ב-2005
להתאהב מחדש

להתאהב מחדש (באנגלית: The Rebound) הוא סרט קולנוע אמריקאי מסוגת קומדיה רומנטית משנת 2009 בכתיבה ובימויו של ברט פרוידליך, עם קתרין זיטה-ג'ונס וג'סטין ברת'ה בתפקידים הראשיים.

העלילה היא על אם יחידנית המתאהבת בבחור צעיר המשמש שמרטף לילידיה.

==תקציר העלילה==
סנדי (קתרין זיטה-ג'ונס) היא עקרת בית בת 40, אם לסיידי (קלי גולד) ופרנק (אנדרו צ'רי). יום אחד היא מגלה במקרה כי בעלה פרנק (סם רוברדס) בוגד בה עם חברה שלה. היא מחליטה להתגרש, לעבור עם הילדים לניו יורק ולהתחיל שם חיים חדשים.

היא מתקבלת לעבודה ככתבת ספורט זוטרה בערוץ טלוויזיה.

ארם פינקלשטיין (ג'סטין ברת'ה) הוא בחור יהודי בן 25 שמחפש ייעוד בחיים. הוא נישא לאליס (סטפני שוסטאק) שהגיעה מצרפת כדי שתוכל לקבל גרין קארד ולאחר שקבלה זאת, היא עזבה אותו והוא בינתיים לא גירש אותה כי אז תגורש מארצות הברית. הוריו הנרי (ארט גרפונקל) ורוברטה (ג'ואנה גליסון) דוחקים בו למצוא עבודה מכובדת ולהקים משפחה. בינתיים הוא עובד למחייתו בבית קפה.

סנדי נתקלת בארם כאשר היא מחפשת דירה בבניין של בית הקפה. היא מוצאת חן בעיניו למרות הפרש הגילים והוא מקבל עליו להיות שמרטף של ילדיה. ארם באופיו הוא עדיין ילד - קורא הרי פוטר ומשתכר לאחר חצי כוס בירה. הוא מוצא שפה משותפת עם הילדים שנקשרים אליו.

עד מהרה מתהדקים היחסים בין סנדי לארם עד לקיום יחסי מין. סנדי נכנסת להיריון וארם מתלהב מכך שיהיה להם ילד משותף. ההריון מתברר כהיריון חוץ-רחמי וסנדי מבהירה לארם כי הם אינם מתאימים מבחינת הגילים והאופי וכי עליהם להיפרד.

אדם נפרד בצער ומתחיל במסעות ברחבי העולם. היא מאמץ ילד בבנגלה דש וחוזר כעבור 5 שנים. כעת הוא אדם בוגר בן 30. סנדי מקבלת קידום בעבודה ובאופן מקרי היא פוגשת בארם ובנו במסעדה. היא מצרפת אותו לשולחן עם ילדיה אליו גם מצטרפים הוריו של ארם. סנדי וארם משלבים ידיים מתחת לשולחן כאות לאהבה מחודשת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קתרין זיטה-ג'ונס
|סנדי
|
|-
|ג'סטין ברת'ה
|ארם פינקלשטיין
|
|-
|קלי גולד
|סיידי
|
|-
|אנדרו צ'רי
|פרנק הילד
|
|-
|סם רוברדס
|פרנק
|האבא
|-
|ארט גרפונקל
|הנרי פינקלשטיין
|
|-
|ג'ואנה גליסון
|רוברטה פינקלשטיין
|
|-
|סטפני שוסטאק
|אליס
|
|}

==קישורים חיצוניים==

*[https://www.youtube.com/watch?v=JEXJVsrQvws קדימון להתאהב מחדש], באתר יוטיוב
*[https://www.tcm.com/tcmdb/title/737728/the-rebound/#overview להתאהב מחדש], באתר TCM

קטגוריה:סרטי 2009
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
אהרון שאטל

אהרון שאטל הוא ספורטאי ספורט נכים ישראלי.

שאטל נולד להורים עולים מתימן ובשנת 1949 סיפרה אימו שהיה קשור בפרשת ילדי תימן והוא נמצא בבית החולים לאחר מספר שבועות, אז גילתה שהוא סובל משיתוק ברגלו.

שאטל היה פעיל במסגרת איל"ן בפתח תקווה ובמרכז הספורט לנכים.

בשנות השבעים היה לסירוגין אלוף ישראל בטניס שולחן. הוא זכה בתחרויות טניס שולחן בעמידה ותחרויות טניס שולחן בישיבה. בהמשך החזיק בתואר 13 שנים ברציפות עד 1988.

פעמיים התחרה ב:

ב התחרה בטניס שולחן בדרגת נכות C. בתחרות יחידים לא עלה משלבים מוקדמים לשלבי הגמר ובתחרות הזוגות (עם שלמה בלן) סיים בשמינית הגמר.

ב התחרה בטניס שולחן ובאתלטיקה בדרגת נכות 5. בתחרות ריצה ל-100 מטר סיים בשלב המוקדמות עם תוצאה של 25.40 שניות ולא העפיל לשלב הגמר. בטניס שולחן התחרה בתחרות היחידים וסיים במקום ה-21 ובתחרות הזוגות (עם ברוך חגאי) סיים במקום השישי.

==קישורים חיצוניים==
* [https://www.paralympic.org/aharon-shatal פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:אתלטים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחקני טניס שולחן במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:ספורטאי איל"ן
קטגוריה:ישראלים שנולדו במאה ה-20
ג'ארל קוואנסה

ג'ארל אמורין קוואנסה (נולד ב-29 בינואר 2003) הוא כדורגלן אנגלי המשחק כבלם בליברפול מהפרמייר ליג.

==קריירה==
קוואנסה הצטרף לאקדמיית הנוער של ליברפול בגיל 5 מקבוצת נוער מקומית. הוא התקדם במעלה הקבוצות הצעירות ואף קפטן את קבוצת הנוער שהעפילה לגמר גביע הנוער האנגלי ב-2021. בינואר 2023, הושאל לבריסטול רוברס מהליגה השלישית וערך את הופעת הבכורה שלו בבוגרים.

ברמה הבינלאומית, קוואנסה שיחק בנבחרות הצעירות של אנגליה החל מגיל 16. הוא זכה עם נבחרת אנגליה עד גיל 19 באליפות אירופה ב-2022, כשהבקיע את שער הניצחון בחצי הגמר מול איטליה ובישל שער בגמר.

באוגוסט 2023, ערך קוואנסה את הופעת הבכורה שלו בקבוצה הבוגרת של ליברפול, כשנכנס כמחליף בניצחון 2 - 1 על ניוקאסל יונייטד בפרמייר ליג.

==נבחרת לאומית==
קוואנסה היה חלק מסגל הנבחרת לטורניר גביע העולם עד גיל 20 בשנת 2023.<ref></ref>

== קישורים חיצוניים ==

==הערות שוליים==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני ליברפול
קטגוריה:כדורגלני בריסטול רוברס
קטגוריה:אנגלים שנולדו ב-2003
מיקולה בורצ'ק

מיקולה בורצ'ק (באוקראינית: Микола Бурачек) (16 במרץ 1871 - 12 באוגוסט 1942) היה צייר אימפרסיוניסטית ופדגוג אוקראיני.<ref></ref>

== ביוגרפיה ==
בורצ'ק למד בבית הספר לרישום בקייב אצל חריטון פלטונוב ואצל יאן סטניסלבסקי באקדמיה לאמנויות יפות בקרקוב (1905–1910). הוא גם למד בפריז, בסטודיו של אנרי מאטיס (1910–1911). התערוכה הראשונה שלו הייתה ב-1907.<ref></ref>

בשנים 1917–1922 לימד באקדמיה האוקראינית לאמנויות בקייב ולאחר מכן במכון הלאומי לאמנות קייב ובבית הספר למוזיקה ודרמה בקייב. הוא עבר לחרקוב והיה לרקטור המכון לאמנות חרקוב (1925). ב-1934 חזר לקייב ולימד במכון הלאומי לאמנות שם.

בורצ'ק עבד גם בתיאטראות כמעצב במה. ב-1934 עבד בתיאטראות חרקוב, ותכנן במות להצגות, ובשנת 1937, הוא עבד עם תיאטראות דונייצק.

הוא היה צייר נוף וירטואוז, צייר נופים אימפרסיוניסטיים המוקדשים לנושאים האוקראינים כמו בוקר על הדנייפר (1934), עצי תפוחים בלבלוב (1936) ו"הדנייפר הרחב" (1941).
בול לזכרו של הצייר
בשנת 2004 הנפיק הדואר האוקראיני בול המבוסס על ציורו של בורצ'ק משנת 1919 של קתדרלת סנט מיכאל עם כיפת הזהב.

== גלריה ==
<gallery mode="packed" heights="230">
 File:Burachek-thunderstorm.jpg
 File:Burachek SummerDay.jpg
File:Burachek Reve ta stogne Dn pr shirokii 1.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1871
קטגוריה:נפטרים ב-1942
יפה כלבנה (שיר)

יפה כלבנה הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, הופק בידי אמיר צורף ועובד בידי צח דרורי, אמיר צורף ואיתמר דוארי. הוא יצא לאור ב-5 באוגוסט 2013 כסינגל השני מתוך אלבום האולפן החמישי של בנאי, "יפה כלבנה", על ידי חברת התקליטים הד ארצי.

== רקע ==
השיר נכתב והולחן על ידי הזמר-יוצר הישראלי אביתר בנאי, הופק בידי המפיק הישראלי אמיר צורף ועובד בידי המעבד הישראלי צח דרורי, אמיר צורף ואיתמר דוארי<ref name=":0" />. על עטיפת הסינגל מוצגת תמונה של אביתר בנאי אשר צולמה בידי עירא דיין.

הוא יצא לאור ב-5 באוגוסט 2013 כסינגל השני מתוך אלבום האולפן החמישי של בנאי, "יפה כלבנה", על ידי חברת התקליטים הד ארצי, לאחר הסינגל הקודם מתוך האלבום, "תל אביב"<ref name=":0" />.

== השיר ==
במילים חיבר בנאי שני פסוקים ממגילת שיר השירים: ו<ref></ref><ref></ref>.

== וידאו קליפ ==
ב-2 באוקטובר 2013 יצא וידאו קליפ ל"יפה כלבנה" בבימוי, תסריט ועריכה של אלסין ובהפקת סונגי הפקות. בתחילת הקליפ נראה אביתר בנאי על רקע לבן ולאחר מכן הוא נראה כשהוא רוקד וצועד על גב מבנה אפור. בסיומו של הקליפ מוצג אוריגמי של אונייה<ref></ref><ref></ref>.

ב-5 באוגוסט 2020 הוציא בנאי גרסת קליפ חדשה לכבוד ט"ו באב שצולמה ונערכה על ידי חברת Digistage<ref></ref>.

== גרסאות כיסוי ==
בשנת 2015 בוצע קאבר לשיר על ידי הזמרת הישראלית מאיה בלזיצמן ומתן אפרת כחלק ממופע "ירושלים של אמצע - שירה צעירה"<ref></ref>.

ב-25 ביולי 2020, במהלך גמר עונה 4 של תוכנית הטלוויזיה "בית ספר למוסיקה" בוצע השיר על ידי הזמרת הישראלית מירי מסיקה ומיקה משה<ref></ref><ref></ref><ref></ref>.

ב-11 באוגוסט 2020 ביצעה הזמרת הישראלית נורית גלרון גרסת קאבר לשיר בעיבוד והפקת עומרי אגמון<ref></ref>.

== ביקורת ==
בן שלו מ"הארץ" כתב כי גם בשיר זה וגם בשיר "גל" מנסה בנאי לשחזר גרוב המזוהה לחלוטין עם הזמר אסף אמדורסקי<ref></ref>. אסף נבו מאתר "מאקו" כתב כי נדמה שהשיר נכתב כשיר אהבה לאשתו של אביתר<ref name=":0"></ref>, וישועה תורג'מן מאתר "כיפה" כתב כי זהו השיר הנבחר מתוך האלבום<ref></ref>.

== מיקומי שיא ==
=== מצעדים שבועיים ===

=== מצעדים שנתיים ===

=== מצעדי עשור ===

== קישורים חיצוניים ==

* 
* 

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אביתר בנאי
קטגוריה:שירים בעברית
קטגוריה:שירי אהבה בעברית
קטגוריה:שירים המבוססים על התנ"ך
קטגוריה:סינגלים בהוצאת הד ארצי
איוב אמראווי

איוב אמראווי (בערבית: ايوب عمراوي; נולד ב-14 במאי 2004) הוא כדורגלן צרפתי-מרוקאי, המשחק בקבוצת אמיין מהליגה הצרפתית.

== קריירה ==
אמראווי נולד בצרפת להורים שהיגרו ממרוקו, וגדל במחלקות הנוער של Ollioules, Racing Toulon ו-SC Air Bel והצטרף לקבוצת הנוער של ניס בשנת 2019. ב-20 ביוני 2021, הוא חתם על חוזה מקצועי ראשון במועדון עד 2024. הוא ערך את הופעת הבכורה שלו בקבוצה הבוגרת של המועדון בניצחון 3–0 על מונקו ב-26 בפברואר 2023 במסגרת הליגה הצרפתית.

הוא זומן לנבחרת מרוקו עד גיל 20 במרץ 2022, ורשם הופעה אחת ב-29 במרץ 2022 בתיקו 2–2 עם רומניה. ביוני 2023 נכלל בסגל הסופי של הנבחרת עד גיל 23 לקראת גביע אפריקה עד גיל 23 2023, אותו אירחה מרוקו עצמה, שם זכו אריות האטלס בתואר, והעפילו לאולימפיאדת פריז (2024).

== קישורים חיצוניים ==

קטגוריה:כדורגלנים צרפתים
קטגוריה:כדורגלנים מרוקאים
קטגוריה:מגני כדורגל צרפתים
קטגוריה:מגני כדורגל מרוקאים
קטגוריה:כדורגלני ניס
קטגוריה:כדורגלני נאנסי
קטגוריה:כדורגלני אמיין
קטגוריה:צרפתים שנולדו ב-2004
קטגוריה:מרוקאים שנולדו ב-2004
דארקו גיאבי

דארקו בואטנג גיאבי (באנגלית: Darko Boateng Gyabi; נולד ב-18 בפברואר 2004 בלונדון שבאנגליה) הוא כדורגלן אנגלי המשחק בעמדת הקשר בקבוצת לידס יונייטד מהפוטבול ליג צ'מפיונשיפ.

== קריירת מועדונים ==
גיאבי גדל במחלקות הנוער של קריי וונדררס ומילוול. בשנת 2018 עבר למחלקת הנוער של מנצ'סטר סיטי.

ב-4 ביולי 2022 חתם גיאבי על חוזה לארבע שנים בלידס יונייטד מהפרמייר ליג. בעונתו הראשונה במועדון שיחק בעיקר בקבוצת הנוער. ב-9 בנובמבר ערך את הופעת הבכורה שלו בקבוצה הבוגרת של המועדון, בהפסד 1-0 לוולברהמפטון וונדררס במסגרת הסיבוב השלישי של גביע הפוטבול ליג לעונת . ב-28 בדצמבר ערך את הופעת הבכורה שלו בליגה, בהפסד 3-1 למנצ'סטר סיטי במסגרת המחזור ה-17 לעונת 2022/2023. זו הייתה הופעת הליגה היחידה שלו בעונה זו, בסופה נשרה לידס יונייטד לפוטבול ליג צ'מפיונשיפ.

== קריירה בינלאומית ==
גיאבי היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני לידס יונייטד
קטגוריה:אנגלים שנולדו ב-2004
זוריקו דויטאשווילי

זוריקו "זוקה" דביטאשווילי (בגאורגית: ზურიკო დავითაშვილი ; נולד ב-15 בפברואר 2001) הוא כדורגלן גאורגי המשחק בעמדת הקשר והקיצוני בקבוצת סנט אטיין ובנבחרת גאורגיה.

== קריירה ==
דויטאשווילי גדל בדינמו טביליסי, וערך את הופעת הבכורה שלו בקבוצה ב-29 בספטמבר 2017 נגד קולחתי 1913 פותי.

בשנת 2018 עבר ללוקומוטיב טביליסי. באותה שנה שם ה"גרדיאן" את דוויטאשווילי בין 60 השחקנים הצעירים הטובים ביותר ברחבי העולם.<ref></ref> שנה לאחר מכן נבחר לשחקן הכדורגל הגאורגי הצעיר הטוב ביותר של העונה.<ref></ref>

ב-29 ביוני 2019, דוויטאשווילי חתם על חוזה לשלוש שנים עם רובין קאזאן מהפרמייר ליג הרוסי. הוא ערך את הופעת הבכורה שלו בליגת העל הרוסית ב-15 ביולי 2019 במשחק פתיחת העונה נגד לוקומוטיב מוסקבה.

אופ"א כללה את זוריקו ברשימת חמישים הכישרונות הצעירים בתחילת 2020.<ref></ref>

ב-20 באוגוסט 2020, דוויטאשווילי הצטרף לרוטור וולגוגרד בהשאלה לעונת 2020/2021. ב-16 ביולי 2021, חוזהו עם רובין בוטל בהסכמה הדדית. ארבעה ימים לאחר מכן, הוא חתם בארסנל טולה.

ב-23 במרץ 2022, דוויטאשווילי חתם בדינמו בתומי. החתימה הגיעה לאחר הפלישה הרוסית לאוקראינה ב-2022. פיפ"א איפשרה לשחקנים זרים שמשחקים ברוסיה אישור לסיים את החוזה שלהם באופן מיידי.

ב-2 בספטמבר 2022 עבר דוויטאשווילי לבורדו בהשאלה לעונה אחת. הוא כבש שער בכורה במשחק הבכורה בניצחון על דיז'ון ב-17 בספטמבר. לאחר עונת 2022/2023, מימש המועדון את האופציה לרכוש אותו בחוזה לארבע שנים.

ב-11 ביולי 2024 חתם דוויאטשווילי בסנט אטיין.

== קריירה בינלאומית ==
ב-5 בספטמבר 2019 ערך דוויטאשווילי את הופעת הבכורה שלו בנבחרת גאורגיה, בתיקו 2-2 נגד נבחרת קוריאה הדרומית במשחק ידידות. ב-8 בספטמבר 2021 הבקיע את שער הבכורה שלו בנבחרת, בהפסד 4-1 לנבחרת בולגריה במשחק ידידות.

נכלל בסגל נבחרת גאורגיה לטורניר יורו 2024.

==קישורים חיצוניים==

== הערות שוליים ==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני רובין קאזאן
קטגוריה:כדורגלני לוקומוטיב טביליסי
קטגוריה:כדורגלני רוטור וולגוגרד
קטגוריה:כדורגלני ארסנל טולה
קטגוריה:כדורגלני דינמו בתומי
קטגוריה:כדורגלני בורדו
קטגוריה:כדורגלני סנט אטיין
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-1987
ג'יימס בידל

ג'יימס ג'יילס בידל (באנגלית: James Giles Beadle; נולד ב-16 ביולי 2004 באנגליה) הוא כדורגלן אנגלי המשחק בעמדת השוער בקבוצת אוקספורד יונייטד מהפוטבול ליג הראשונה, בהשאלה מברייטון אנד הוב אלביון.

== קריירת מועדונים ==
בידל גדל במחלקות הנוער של צ'רלטון את'לטיק וברייטון אנד הוב אלביון. ב-18 בינואר 2023 הושאל בידל מברייטון אנד הוב אלביון לקרו אלכסנדרה מהפוטבול ליג השנייה. הוא ערך תשע הופעות ליגה במדי המועדון.

ב-23 ביוני 2023 הושאל בידל לאוקספורד יונייטד מהפוטבול ליג הראשונה החל מ-1 ביולי.

== קריירה בינלאומית ==
בידל היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך הופעה אחת בטורניר.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני ברייטון אנד הוב אלביון
קטגוריה:כדורגלני קרו אלכסנדרה
קטגוריה:אנגלים שנולדו ב-2004
אימרי סמואלס

אימרי-נראין צ'ה היינס-סמואלס (באנגלית: Imari-Narain Che Hines-Samuels; נולד ב-5 בפברואר 2003 באנגליה) הוא כדורגלן אנגלי המשחק בעמדת המגן השמאלי בקבוצת ברייטון אנד הוב אלביון מהפרמייר ליג.

== קריירת מועדונים ==
סמואלס גדל במחלקת הנוער של רדינג. ב-5 באוגוסט 2022 חתם בברייטון אנד הוב אלביון מהפרמייר ליג, והחל לשחק בקבוצת הנוער של המועדון.

== קריירה בינלאומית ==
סמואלס היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני ברייטון אנד הוב אלביון
קטגוריה:אנגלים שנולדו ב-2003
Jungle Drum

"Jungle Drum" (בעברית: "תוף ג'ונגל") הוא הסינגל השלישי של הזמרת האיסלנדית אמיליאנה טוריני מאלבומה השלישי "Me and Armini". השיר יצא לאור כהורדה דיגיטלית ב-9 במרץ 2009 ומאוחר יותר ב-19 ביוני של אותה שנה (2009) כסינגל על דיסק בגרמניה.

==קליטה ביקורתית==
המבקרים קיבלו את השיר בחום רב. הכתב של PopMatters ספנסר טריקר כינה את "Jungle Drum" "המנגינה הכי קליטה" באלבום (לצד "Big Jumps"), "כל מקצב טוב כמו הסינגלים מאלבומה Fisherman's Woman". הוא גם שיבח את השיר על כך שהוא מתהדר ב"פזמון שאי אפשר לעמוד בפניו שמציג קצת פיזור בלתי צפוי לחלוטין". מתיו אלארד מהArtistdirect הצהיר כי השיר "צריך להיות פרסומת לאייפון". הכתב מהClickmusic פרנסיס ג'וליי קרא לשיר "תוסס, אבן חן קטנה וכיפית, מזכיר את ננסי סינטרה בתקופת הזוהר שלה", ו"פופ סקנדינבי מדבק". המבקרים הן בPopmatters והן בClickmusic שיבחו את הקטע המקצבי של השיר כשאמרו עליו בלתי אפשרי "לא לרקוע ברגליים" לאורכו.

==הופעות במדיה==
בשנת 2009 השיר הופיע בתוכנית הטלוויזיה הטופ מודל הבאה של גרמניה. בכך, השיר נהפך להיות מאוד פופולרי במדינות דוברות גרמנית. השיר תוכנן להופיע במשחק הווידאו Just Dance 3, אך לא הופיע שם לבסוף מסיבות לא ידועות. בשנת 2010, השיר שימש כשיר נושא בסרטון וידאו שהוכן עבור ממשלת איסלנד (הפוליטיקה של איסלנד) לקמפיין הרשמי "השראה מאת איסלנד" ("Inspired by Iceland") על מנת לפתות תיירים לבקר באיסלנד.

==במצעדים==
השיר הופיע לראשונה במצעדי ה-GfK אנטרטיינמנט במקום ה-12, והגיע בשיאו למקום הראשון בשבוע הרביעי לכניסתו, שם שהה במשך שמונה שבועות ברציפות. הוא נשאר במצעד סה"כ במשך 35 שבועות. השיר גם הגיע למקום הראשון במצעד הÖ3 Austria Top 40 באוסטריה, ובמצעד האולטראטופ.

==מיקומי שיא==

== קישורים חיצוניים ==

קטגוריה:שירי 2008
קטגוריה:סינגלים מ-2009
קטגוריה:שירים באנגלית
קטגוריה:שירים על תופים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
לילה בחוף אכזיב

"לילה בחוף אכזיב" הוא שיר שכתבה נעמי שמר ב-1964. השיר נכתב לתוכניתה הראשונה של שלישיית גשר הירקון, ובהמשך שולב בסרט "דליה והמלחים" בביצוע חברי השלישייה.<ref></ref>

ב-1964 ביקש במאי הקולנוע מנחם גולן משמר לכתוב שיר שיצטרף לפס הקול של סרטו החדש “דליה והמלחים”.<ref name=":0"></ref>

השיר מתאר תחושת אובדן וגעגועים לאהובה שנעלמה, לאחר שהתהלכה לבדה על החוף לעבר “הַקוֹלוֹת אֲשֶׁר קָרְאו” לה. הרקע לכתיבת השיר הוא ביקור של שמר בחוף אכזיב, שהיה באותה תקופה אתר בילוי פופולרי בקרב אנשי הבוהמה התל אביביים.<ref name=":0" />

בביוגרפיה שכתב מוטי זעירא על שמר נאמר שהשיר מתייחס לאחר הביקורים של שמר במדינת אכזיב, בו חשה בודדה.

== מילות השיר ==

== הערות שוליים ==

קטגוריה:שירי 1964
קטגוריה:סינגלים מ-1964
קטגוריה:שירי שלישיית גשר הירקון
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים מסרטי קולנוע
קטגוריה:שירים על לילות
אופיר ליבשטיין

הנשיא [[יצחק הרצוג נושא דברי הספד בהלווייתו של אופיר ליבשטיין, 18 באוקטובר 2023]]
אופיר ליבשטיין (1 באוגוסט 1973, ג' באב ה'תשל"ג – 7 באוקטובר 2023, כ"ב בתשרי ה'תשפ"ד) היה ראש המועצה האזורית שער הנגב, מאז הבחירות ב-2018. נהרג בחילופי אש עם מחבלים במהלך הטבח בכפר עזה.

== ביוגרפיה ==
אופיר ליבשטיין נולד באילת, שבה התגוררו הוריו בשל שירותו הצבאי של אביו. בגיל 4 חזרו הוריו לכפר נטר, שבו התגוררו קודם לכן. ליבשטיין למד בכפר הילדים והנוער ויצו קנדה הדסים.

שירת בצה"ל כחובש וכמדריך בחיל הרפואה.

== קריירה ==
עסק בהקמת אתרי מסחר אלקטרוני.

ב-2017 נבחר למנכ"ל איגוד התעשייה הקיבוצית,<ref name=":0"></ref> לאחר ששימש סמנכ"ל סחר חוץ באיגוד ויו"ר קרן המשתלה לעידוד יזמות וחדשנות.

== פעילות ציבורית ==
מ-2007 היה חבר מועצה. באותה שנה יזם ומאז ניהל את פסטיבל דרום אדום.<ref name=":0" />

בבחירות 2018 ניצח את נירה שפק ברוב של 68.31%, והיה ראש מועצה אזורית שער נגב, עד שנהרג ב-7 באוקטובר 2023.

לאחר שנהרג התגלה ביולי 2024 חזונו "מהישרדות לצמיחה", בדבר דרכי הפעולה להקמת קהילה חזקה וניהולה בזמן משבר. חזונו מאומץ על ידי קהילות המועצה האזורית, שחווים בתקופה שלאחר 7 באוקטובר, משברים ושינויים עקב במלחמה<ref name=":1" />.

== חיים אישיים ==
היה נשוי לוורד, ואב לארבעה ילדים. התגורר בכפר עזה.

בבוקר שמחת תורה ה'תשפ"ד, 7 באוקטובר 2023 בזמן שהיה יחד עם כיתת הכוננות שהגנו על היישוב, נהרג ליבשטיין במתקפת הפתע על ישראל בחילופי אש עם מחבלים של ארגון הטרור חמאס שחדרו מרצועת עזה. ליבשטיין היה ההרוג הראשון ששמו הותר לפרסום במתקפה. כיוון שנפל כחלק מכיתת הכוננות של היישוב, הוכר כחלל צה"ל. גם בנו, ניצן ליבשטיין, נרצח באותה התקפה על הקיבוץ. במתקפת הפתע נספו גם חמותו בלהה אפשטיין ונכדהּ נטע אפשטיין, שקפץ על רימון כדי להציל את ארוסתו אירן שביט.

==הנצחה==

* ב-29 בנובמבר הוחלט כי היישוב המתוכנן "חנון" שעתיד לקום במועצה האזורית שדות נגב, ייקרא "אופיר" על שמו.
* לזכרו, כמייסד פסטיבל "דרום אדום", ולקראת ט"ו בשבט תשפ"ד ינואר 2024, הוטסו פקעות כלניות אדומות להפצה במוסדות הקהילות היהודיות באירופה.
* זכה בפרס "אבירי איכות השלטון" מטעם התנועה לאיכות השלטון ביוני 2024.
* ביולי 2024 הוקמה "קרן אופיר", להנצחתו והנחלת מורשתו בפיתוח מנהיגות, חיבור קהילות מחו"ל לישראל ובמיוחד לחבל הארץ הדרומי

==קישורים חיצוניים==

* 
* 
* [https://www.izkor.gov.il/%D7%90%D7%95%D7%A4%D7%99%D7%A8%20%D7%9C%D7%99%D7%91%D7%A9%D7%98%D7%99%D7%99%D7%9F/en_236149870c993591831097ff5fd04df2 אופיר ליבשטיין], באתר יזכור

== הערות שוליים ==

קטגוריה:ראשי המועצה האזורית שער הנגב
קטגוריה:בוגרי פנימיית הדסים
קטגוריה:חללי טרור ישראלים
קטגוריה:כפר עזה: אישים
קטגוריה:חללי צה"ל במתקפת הפתע על ישראל (2023)
קטגוריה:אנשי המושב
קטגוריה:מועצה אזורית חוף השרון: אישים
קטגוריה:חללי הטבח בכפר עזה
קטגוריה:זוכי אות אביר איכות השלטון
קטגוריה:ישראלים שנולדו ב-1973
קטגוריה:ישראלים שנפטרו ב-2023
קני בייקר

קנת (קני) ג'ורג' בייקר (באנגלית: Kenneth George Baker; 24 באוגוסט 1934 – 13 באוגוסט 2016) היה שחקן, קומיקאי ומוזיקאי אנגלי. ידוע בעיקר בזכות דיבובו את הדמות R2-D2 בסרטי מלחמת הכוכבים. הופיע בנוסף גם בסרטים "איש הפיל", "שודדי הזמן", "ווילו והנסיכה", "פלאש גורדון", "אמדאוס" ו"המבוך".

== ביוגרפיה ==
=== ראשית חייו ===
בייקר נולד והתחנך בברמינגהאם, ווריקשייר ובהמשך בפנימייה בקנט. הוא היה בנם של אתל (1906–1990), פסנתרנית ויצרנית שמלות, והרולד בייקר (1908–1985), אמן, מוזיקאי ושרטט. התגורר עם אביו, אמו החורגת ואחותו למחצה בהייסטינגס, סאסקס.

אף על פי שהוריו היו בגובה ממוצע, בייקר היה גמד וגובהו כמבוגר עמד על .

=== קריירה ===
בשנת 1951, הוזמן בייקר על ידי אישה ברחוב להצטרף ללהקת הגמדים של ג'ון לסטר. זו הייתה הפעם הראשונה בה בייקר הופיע. מאוחר יותר, הוא הצטרף לקרקס לזמן קצר, למד להחליק על הקרח והופיע במופעי החלקה על קרח רבים. הוא הקים מופע קומדיה מצליח בשם "Minitones" עם הבדרן ג'ק פורביס והופיע במועדוני לילה.<ref name="CNN Sanchez"></ref>

==== מלחמת הכוכבים ====
בזמן העבודה עם פורביס וה-Minitones, בייקר נבחר על ידי ג'ורג' לוקאס לגלם את הרובוט ("דרואיד") R2-D2 בסרט אופרת החלל מלחמת הכוכבים שיצא ב-1977. בייקר דחה תחילה את התפקיד.<ref name="CNN Sanchez"></ref>

בייקר הופיע בתור R2-D2 בששת סרטי מלחמת הכוכבים הראשונים. בנוסף דיבב תפקיד קטן נוסף ב"שובו של הג'דיי" בתור "פאפלו", יצור "איווק" קטן שגונב ספידר (מין אופנוע). במקור הוא היה אמור לשחק את האיווק "וויקט", אך בעקבות מחלתו הועבר התפקיד לווריק דייוויס.

ב"מלחמת הכוכבים: הכוח מתעורר", שיצא לאקרנים ב-18 בדצמבר 2015 המשיך בייקר את הקשר עם R2-D2 אך הפעם רק כיועץ לגבי הדמות.<ref></ref> בנובמבר 2015, פורסם שג'ימי וי יגלם את R2-D2 ב"מלחמת הכוכבים: אחרוני הג'דיי", במקום בייקר.<ref></ref><ref></ref>

=== הופעות נוספות ===
סרטים נוספים של בייקר כוללים את "איש הפיל", "שודדי הזמן" (עם ג'ק פרוויס), "ווילו והנסיכה" (גם עם פרוויס), "פלאש גורדון", "אמדאוס" ו"המבוך".

בטלוויזיה, הוא הופיע בסדרת הדרמה הרפואית הבריטית "Casualty" והשתתף בהפקת ה-BBC של "דברי ימי נרניה". בסוף שנות ה-90, בייקר פתח בקריירה קומית קצרה. הוא גילם את קזנובה בסרט "UFO" משנת 1993.

בנובמבר 2009, הביוגרפיה שלו, "From Tiny Acorns: The Kenny Baker Story", נכתבה עם קן מילס ופורסמה על ידי Writestuff Autographs.<ref></ref>

=== חיים אישיים ומותו ===
בייקר נפטר בפרסטון, לנקשייר. הוא היה נשוי לשחקנית איילין בייקר (שכיכבה לצידו בסרט "Wombling Free" מ-1977) שנפטרה ב-1993. אף על פי שגם איילין הייתה גמדה, 2 ילדיהם לא ירשו את הלקות.

בייקר הוזמן להשתתף בהקרנת הבכורה של "מלחמת הכוכבים: הכוח מתעורר" בלוס אנג'לס בדצמבר 2015, אך היה חולה מכדי לנסוע לארצות הברית.<ref name="guardian behind"></ref> הוא חי עם מחלת ריאות במשך שנים.<ref name="CNN Sanchez"></ref> במקום זאת, בייקר השתתף בהקרנת הבכורה של הסרט בלונדון.<ref name="brought"></ref>

בייקר מת ב-13 באוגוסט 2016.<ref name="CNN Sanchez"></ref> הלווייתו נערכה ב-24 באוגוסט 2016.<ref></ref>

== קישורים חיצוניים ==
* 

* 

== הערות שוליים ==

קטגוריה:שחקנים נמוכי קומה
קטגוריה:שחקני קולנוע וטלוויזיה בריטים
קטגוריה:מלחמת הכוכבים: שחקנים
קטגוריה:בריטים שנולדו ב-1934
קטגוריה:בריטים שנפטרו ב-2016
CSI: לאס וגאס

CSI: לאס וגאס (באנגלית: CSI: Vegas) היא סדרת טלוויזיה אמריקאית מסוג דרמת פשע שעלתה לראשונה ב-CBS ב-6 באוקטובר 2021. זוהי סדרת המשך לסדרה ארוכת השנים CSI, והסדרה החמישית בזיכיון CSI. בסדרה מככבים פאולה ניוסום, מאט לוריה, מל רודריגז ומנדיפ דילון כדמויות חדשות. וויליאם פיטרסן וג'ורג'ה פוקס חוזרים על תפקידם מ- CSI: חקירת זירת פשע בתור גייל גריסון ושרה סידל במהלך העונה הראשונה לפני העזיבה, בעוד מארג הלגנברגר חוזרת על תפקידה ב-CSI בתור קתרין ווילווס החל מהעונה השנייה. וואלאס לנגהם, פול גוילפוי ואריק סמנדה חוזרים גם הם לתפקידם כדייוויד הודג'ס, ג'ים בראס וגרג סנדרס, בתפקיד אורח.

במקור מותגה כסדרה מוגבלת אך התוכנית חודשה לעונה שנייה בדצמבר 2021, מבלי שפוקס, פיטרסן או רודריגז חזרו.<ref name="Season2"></ref> העונה הראשונה כללה עשרה פרקים. העונה השנייה עלתה לראשונה ב-29 בספטמבר 2022, וכללה 21 פרקים.<ref name="two"></ref> ב-21 בפברואר 2023, CBS חידשה את הסדרה לעונה שלישית, שעלתה לשידור ב-18 בפברואר 2024 וכללה 10 פרקים.<ref name="Season3"></ref><ref name="ThirdSeason"></ref>

== דמויות ==
=== ראשיות ===
* פאולה ניוסום בתפקיד מקסין "מקס" רובי, ראש מעבדת הפשע של לאס וגאס
* מאט לוריה בתפקיד ג'ושוע "ג'וש" פולסום, CSI ברמה III שהוא בדרך כלל החוקר הראשי בתיקים
* מנדיפ דילון בתור אהליה "אלי" רג'אן, מהגרת שהגיעה בעקבות חלומותיה ללאס וגאס
* מל רודריגז בתור ד"ר הוגו רמירז (עונה 1), הבוחן הרפואי הראשי
* ג'ורג'ה פוקס בתור שרה סידל (עונה 1)
* ויליאם פטרסן בתפקיד גיל גריסום (עונה 1)
* אריאנה גוארה בתור סרינה צ'אבס (עונה 2), בלשית רצח
* ג'יי לי בתור כריסטופר "כריס" פארק (עונה 2; עונה 1 חוזרת), דרג I CSI
* לקס מדלין בתור בו פינאדו (עונה 2), CSI ברמה I
* מארג הלגנברגר בתפקיד קתרין ווילוז (עונה 2)

=== משניות ===
* פול גוילפוי בתפקיד ג'ים בראס (עונה 1)
* וואלאס לנגהם בתפקיד דייוויד הודג'ס (עונה 1)
* צ'לסי קריספ בתפקיד אמה הודג'ס (עונה 1), אשתו של דייוויד
* ג'יימי מקשיין בתור אנסון וויקס (עונה 1), עורך דין אזרחי מושחת
* שרה גילמן בתור פנלופה "פני" גיל, CSI
* שון ג'יימס בתור וויל קרסון, בלש רצח
* קאט פוסטר בתור נורה קרוס, בלשית לענייני פנים
* רוברט קרטיס בראון בתפקיד האנדר-שריף קייד וויאט
* לוק טני בתור בריאן רובי, בנה של מקסין
* קתלין וילהוייט בתור ד"ר דיאן אורבך (עונה 2)
* שרה אמיני בתפקיד ד"ר סוניה ניקולייביץ', בודקת רפואית ראשית (עונה 2)<ref name="brothers"></ref>
* ג'ואל ג'ונסטון בתפקיד ג'ק ניקולייביץ', עוזר בוחן רפואי ואחיה הגדול של סוניה (עונה 2)<ref name="brothers" />
* שרי סאום בתפקיד ג'ודי וולך, חברת דירקטוריון בקזינו Eclipse (עונה 2)
* קייטי סטיבנס בתפקיד לינדזי ווילווס (עונה 2)<ref name="TFC Koala"></ref>
* דרק וובסטר בתור ד"ר מילטון הדסון, בוחן רפואי מחליף (עונה 2) <ref></ref> <ref></ref>
* רוב מורגן בתור דניאל ג'ורדן, בעלה לשעבר של מקסין (עונה 2)
* אריק שמנדה בתפקיד גרג סנדרס (עונה 2)<ref name="GregSanders"></ref>
* ג'ודי קין בתור ד"ר הת'ר צ'ומאני, אנתרופולוגית
* JP Manoux בתור ג'ין פארו (עונה 2)
* לוליטה דוידוביץ' בתור ג'נט פולסום, אמו של ג'וש (עונה 2, 3 פרקים)

== סקירת הסדרה ==

== קישורים חיצוניים ==
* 

== הערות שוליים ==

קטגוריה:אולפני CBS: תוכניות וסדרות
קטגוריה:CBS: תוכניות וסדרות
עוזי טסה

עוזי טסה (נולד ב-18 ביולי 1951) הוא ספורטאי ספורט נכים ומהנדס תוכנה ישראלי.

בנעוריו החל להתאמן במרכז הספורט לנכים ברמת גן, השתתף בתחרויות ארציות ובינלאומיות.

ב התחרה בשחייה ובאתלטיקה. בשחייה התחרה בשני משחים: במשחה ל-50 מטר בסגנון גב סיים את משחה הגמר בתוצאה של 43.3 שניות ודורג במקום הרביעי, ובמשחה ל-100 מטר בסגנון חופשי סיים במשחה המוקדמות בתוצאה של 1:31.5 דקות. באתלטיקה התחרה בארבעה תחומים: בהדיפת כדור ברזל דורג במקום השישי עם תוצאה של 6.95 מטר, בהטלת כידון דורג במקום החמישי עם תוצאה של 23.87 מטר, בזריקת אלה דורג במקום הרביעי עם תוצאה של 38.83 מטר ובמירוץ כיסאות גלגלים ל-60 מטר דורג במקום השביעי עם תוצאה של 14.8 שניות.

במשחקי סטוק מנדוויל לשנת 1969 זכה במקום הראשון בהטלת כידון וזריקת אלה ובמקום השלישי בזריקת דיסקוס.

ב התחרה באתלטיקה, בשחייה ובסייף. בשחייה התחרה בשני משחים בדרגת נכות 6: במשחה ל-100 מטר בסגנון חופשי סיים בתוצאה של 1:28.93 דקות ולא העפיל למשחה הגמר, ובמשחה ל-100 מטר בסגנון גב סיים במשחה הגמר בתוצאה של 1:35.52 דקות ודורג במקום הרביעי. באתלטיקה התחרה בשני תחומים בדרגת נכות 5: בהטלת כידון דורג במקום החמישי עם תוצאה של 26.85 מטר ובזריקת דיסקוס דורג במקום ה-12 עם תוצאה של 22.94 מטר. בסייף התחרה בשני תחומים: בסייף חרב לא העפיל לגמר ובסייף רומח דורג במקום השישי.

היה שחקן כדורסל כיסאות גלגלים והשתתף במשחקי אליפות אירופה.

טסה למד מתמטיקה ומדעי המחשב באוניברסיטת תל אביב ובמכון ויצמן למדע. בשנת 1981 השלים עבודת דוקטורט בהנחיה של אביעזרי פרנקל.

עד שנת 1991 עבד בצה"ל ומאז הוא עובד בחברות תוכנה והייטק. מספר שנים עבד בחברות טקנומטיקס ודוקוסיין.

פיוטים ממסורת תימן בביצוע משותף שלו ושל אביו רצון טסה נכללים במיזם הזמנה לפיוט.

==קישורים חיצוניים==
* [https://www.paralympic.org/uzi-tassa פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:שחקני כדורסל נכים ישראלים
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:הודפי כדור ברזל ישראלים
קטגוריה:זורקי דיסקוס ישראלים
קטגוריה:מטילי כידון ישראלים
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחייני גב ישראלים
קטגוריה:שחייני חופשי ישראלים
קטגוריה:סייפים נכים ישראלים
קטגוריה:סייפים פאראלימפיים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:בוגרי תיכון עירוני ט' (תל אביב)
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1951